Því líta margir veitingar slíkra lána hornauga og vissulega er rétt að þau eru mjög óhagstæð leið til fjármögnunar og hafa komið mörgum í fjárhagskröggur , sérstaklega ungu fólki . Á Íslandi og í ýmsum öðrum löndum hefur jafnframt verið tekist á um lögmæti slíkra lána og sérstaklega vaxtakjaranna . Sums staðar eru slík lán bönnuð . Heitið smálán er almennt ekki notað um lán sem veitt eru í bankakerfinu , til dæmis yfirdráttarlán eða í tengslum við krítarkort , þótt þau geti einnig numið smáum upphæðum , verið til skamms tíma og með háum vöxtum . Heitið er fyrst og fremst notað um lán sem sérhæfð fyrirtæki , „ smálánafyrirtæki “ , veita og á miklu hærri vöxtum en tíðkast í bankakerfinu .